rejauldu/bengali-wikipedia huggingface dataset:
থাম্ব|দ্বিতীয় উইলহেল্ম(Wilhelm 2), প্রাক্তম জার্মান সম্রাট, ১৯০১ সালে "Platz an der sonne" উক্তিটি করেছিলেন। সৌরালোকে একটি ঠাঁই উক্তিটি দিয়ে ১৯শ শতকে ইউরোপীয় ঔপনিবেশিক সাম্রাজ্যগুলির অধিকৃত ভূভাগগুলিকে বোঝানো হত। জার্মান সম্রাট দ্বিতীয় ভিলহেল্ম প্রথম ১৯০১ সালে উক্তিটি করেন বলে মনে করা হয়। বেশির ভাগ ইউরোপীয় শক্তি এসময় সামরিক অভিযান চালিয়ে মূলত আফ্রিকা ও এশিয়ার বিভিন্ন জায়গা করায়ত্ত করে ও নিজ নিজ সাম্রাজ্যের অধীনে আনে। এভাবে কোন ইউরোপীয় জাতি কে ভূপৃষ্ঠের কত বেশি স্থান দখল করতে পারে ও সেই জায়গাগুলির প্রাকৃতিক সম্পদ আহরণ করতে পারে, তা সেসময় একটি মর্যাদার ব্যাপার ছিল। "সৌরালোকে একটি ঠাঁই" (জার্মান ভাষায় মূল বক্তৃতায় "Platz an der Sonne") -- এই আপাত-বিনয়ী উক্তিটি জার্মান সম্রাট ঔপনিবেশিক সাম্রাজ্য বিস্তারের প্রেক্ষাপটেই উচ্চারণ করেছিলেন। পরে এই উক্তিটি ইংরেজিতে "A Place in the Sun" নামে জনপ্রিয়তা অর্জন করে।   ঔপনিবেশিক সাম্রাজ্য ও তাদের অধিকৃত এলাকাগুলি   যুক্তরাজ্য: ব্রিটিশ সাম্রাজ্যের অধীনে ছিল মিশর থেকে দক্ষিণ আফ্রিকা পর্যন্ত পূর্ব আফ্রিকার অধিকাংশ, ভারত, পাকিস্তান, বাংলাদেশ, কানাডা, অস্ট্রেলিয়া, নিউজিল্যান্ড, দক্ষিণ আফ্রিকা, জিম্বাবুয়ে, অনেকগুলি ক্যারিবীয় দ্বীপ, বাহামা, বারমুডা, সিঙ্গাপুর, হংকং, জিব্রাল্টার, ও আরও অনেক নগর-রাষ্ট্র, ইন্দোনেশিয়ার অধিকাংশ, নিউ গিনি এবং আটলান্টিক ও প্রশান্ত মহাসাগরের অসংখ্য দ্বীপ। বলা হত "ব্রিটিশ সাম্রাজ্য সূর্য কখনো অস্ত যায় না।" ("The sun never sets on the British Empire.")  ফ্রান্স: উত্তর ও পশ্চিম আফ্রিকার অধিকাংশ, ইন্দোচীন ও ফরাসি পলিনেশিয়া।  জার্মানি: বর্তমান নামিবিয়া, টোগো, তানজানিয়া ও ক্যামেরুন, জার্মান নিউ গিনি, কিছু প্রশান্ত মহাসাগরীয় দ্বীপপুঞ্জ। প্রথম বিশ্বযুদ্ধের পর এগুলি সব জার্মানি হয় যুক্তরাজ্য কিংবা জাপানের কাছে হারায়।  পর্তুগাল: আফ্রিকার অ্যাঙ্গোলা, মোজাম্বিক, পর্তুগিজ গিনি, কেপ ভের্দি এবং সাঁউ তোমে ও প্রিন্সিপ; এশিয়ায় ভারতের গোয়া, দমন ও দিউ, নগর-হাভেলি, চীনের মাকাউ এবং মালয় দ্বীপমালার তিমোর দ্বীপের পূর্ব-অর্ধ।   স্পেন: পশ্চিম সাহারা, বিষুবীয় গিনি, ও মরক্কো; পরে ফ্রান্সের সাথে এগুলি অংশিদারিত্বে শাসন করত।  ইতালি: ইরিত্রিয়া, লিবিয়া ও সোমালিয়া শাসন করত।  নেদারল্যান্ড্‌স: বর্তমান ওলন্দাজ ওয়েস্ট ইন্ডিজ ছাড়াও তখন ইন্দোনেশিয়া ও সুরিনাম নিয়ন্ত্রণ করত।  মার্কিন যুক্তরাষ্ট্র: স্পেনীয়-মার্কিন যুদ্ধ বিজয়ের পর গুয়াম, পুয়ের্তো রিকো, ও ফিলিপিন দ্বীপপুঞ্জ দখল করে।   আরও দেখুন   উইকি-উৎসের জার্মান সংস্করণে জার্মান রাজা দ্বিতীয় ভিলহেল্মের বক্তৃতা যেখানে "সৌরালোকে একটি ঠাঁই" উক্তিটি প্রথম ব্যবহৃত হয় বলে মনে করা হয়  উইকি-উৎসের ইংরেজি সংস্করণে জার্মান রাজা দ্বিতীয় ভিলহেল্মের বক্তৃতার ইংরেজি অনুবাদ  বিষয়শ্রেণী:উপনিবেশবাদ বিষয়শ্রেণী:জার্মানির রাজনৈতিক ইতিহাস বিষয়শ্রেণী:পররাষ্ট্র নীতির মতবাদ
অর্চনা জইস একজন ভারতীয় চলচ্চিত্র অভিনেত্রী যিনি কন্নড় চলচ্চিত্রে অভিনয় করেন। জইস কেজিএফ ফিল্ম সিরিজে রকির মা শান্তম্মার ভূমিকার জন্য অধিক পরিচিত।   কর্মজীবন  তিনি অল্প বয়সে মায়ের ভূমিকা গ্রহণকারী কয়েকজন ভারতীয় অভিনেত্রীর মধ্যে একজন। প্রথম চলচ্চিত্রতে তার সংলাপ, যার অনুবাদ ছিল "যদি আপনি সাহস পান কারণ আপনার পিছনে হাজার হাজার মানুষ দাঁড়িয়ে আছে, তবে আপনি কেবল একটি যুদ্ধ জিততে পারবেন। কিন্তু যদি হাজার হাজার লোক সাহস পায় কারণ আপনি তাদের সামনে দাঁড়িয়ে আছেন তবে আপনি পারবেন। বিশ্ব জয়" জনপ্রিয় হয়ে ওঠে। তিনি টেলিভিশন সোপ দুর্গা এবং মহাদেবীতে প্রধান ভূমিকা পালন করে তার কর্মজীবন শুরু করেন। জয়রথ এবং মারাঠি চলচ্চিত্র রাজকুমারের মতো চলচ্চিত্রে জয়েস দ্বিতীয় মহিলা প্রধান চরিত্রে অভিনয় করেন। তিনি হন্ডিসি বেরেইরি এবং মিউট-এ প্রধান চরিত্রে অভিনয় করতে প্রস্তুত। তিনি নকশে একটি চরিত্রে অভিনয় করবেন। তিনি কলঙ্কতা চলচ্চিত্রের একটি অংশ ছিলেন, যা এখনও মুক্তি পায়নি। তিনি একজন প্রশিক্ষিত ভরতনাট্যম নৃত্যশিল্পী।   চলচ্চিত্রর তালিকা   বছর  চলচ্চিত্রর নাম  চরিত্র  মন্তব্য২০১৮কেজিএফ: চ্যাপ্টার ওয়ানসামান্থাবিজয়ী- ৮ম সীমা সেরা   অভিনেএী অ্যাওয়ার্ড (কর্ণাটক)২০১৯বিজয়রথ২০২১রাজকুমারী রাজকুমারের গাল-ফ্রেন্ডমারাঠি২০২২কেজিএফ: চ্যাপ্টার টুসামান্থা২০২৩হুনদেশী বিয়ারাণীপল্লভী২০২৩মিউটদিভিয়া   টেলিভিশন  বছরশিরোনামচরিত্রনেটওয়ার্কমন্তব্য২০১৫মহাদেবীত্রিপুরা সুন্দরীজি কন্নড়দুর্গাতারকা সুবর্ণানীলিশ্রী বিষ্ণু দশাবথারামকায়দু (ক্যামিও)জি কন্নড়২০১৬মহামায়ীসুন্দরীথাকা ধিমি থা ডান্সিং স্টারসেলিব্রেটি প্রতিযোগীকালার্স কন্নড়   তথ্যসূত্র   বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি
হোনিয়ারা () দক্ষিণ-পশ্চিম প্রশান্ত মহাসাগরে অবস্থিত সার্বভৌম দ্বীপরাষ্ট্র সলোমন দ্বীপপুঞ্জের রাজধানী। এটি গুয়াদালকানাল দ্বীপের উত্তর-পশ্চিম উপকূলে মাতানিকো নদীর মোহনায় অবস্থিত একটি বন্দর শহর ও বাণিজ্যিক কেন্দ্র। এখানে নারিকেল, পামগাছ থেকে প্রস্তুতকৃত দ্রব্য, মাছ ও কাঠের ব্যবসা আছে। এছাড়া দ্বীপের মধ্যভাগে অবস্থিত গোল্ড রিজ এলাকা থেকে প্রাপ্ত কিছু স্বর্ণেরও বাণিজ্য হয়। শহরের পূর্বদিকে ১৬ কিলোমিটার দূরত্বে একটি আন্তর্জাতিক বিমানবন্দর আছে। ২য় বিশ্বযুদ্ধের আগে হোনিয়ারার কোনও অস্তিত্ব ছিল না। যুদ্ধের সময় এখানে মার্কিন যুক্তরাষ্ট্রের একটি সামরিক ঘাঁটি ও সদর দফতর প্রতিষ্ঠিত হবার পর থেকে এখানে একটি লোকালয় গড়ে ওঠে। তুলাগি নামের শহরের পরিবর্তনে ১৯৫২ সালে হোনিয়ারাকে ব্রিটিশ নিয়ন্ত্রণাধীন সলোমন দ্বীপপুঞ্জের রাজধানীতে পরিণত হয়। ১৯৭৮ সালে দ্বীপগুলি স্বাধীনতা লাভ করলে এটি নব্যসৃষ্ট রাষ্ট্রেরও জাতীয় রাজধানীর মর্যাদা পায়। পয়েন্ট ক্রুজ নামক সমুদ্র এলাকার পেছনে সরু একটি উপকূলীয় এক চিলতে ভূখণ্ডে সরকারী ভবনগুলি দাঁড়িয়ে আছে। শহরটি কুকুম মহাসড়কের উপরে অবস্থিত, যা ব্যবহার করে বিমানবন্দরে পৌঁছানো যায়। ১৯৬০-এর দশকে সরকারী ও বেসরকারী খাতের সংস্থাগুলি নতুন রাজধানীকে উন্নয়নের বিরাট প্রকল্প হাতে নেওয়া হয়। ১৯৮০-এর দশকে প্রথম বহুতল ভবনগুলি নির্মাণ করা হয়।  ১৯৯০-এর দশকের শেষভাগ থেকে হোনিয়ারা শহরটি জাতিগত সহিংসতা, রাজনৈতিক অস্থিরতা ও দাঙ্গার শিকার হয়ে আসছে। ২০০০ সালে একটি ক্যু-এর প্রচেষ্টা হলে বিদ্রোহ শুরু হয় এবং জাতিগত মালাইতান এবং গুয়াদালকানালের আদিবাসীদের দুই দলের মধ্যে যুদ্ধ শুরু হয়ে যায়। ২০০৬ সালে রাজনৈতিক অস্থিরতার সময় নির্বাচন-পরবর্তী দাঙ্গা-হাঙ্গামাতে হোনিয়ারার চীনা-অধ্যুষিত এলাকা বা চায়নাটাউনের ব্যাপক ক্ষয়ক্ষতি হয়।  এখানে প্রায় ৮৪ হাজার লোকের বাস। হোনিয়ারার জনগণের সিংহভাগ খ্রিস্টান। এখানকার জলবায়ু ক্রান্তীয় অতিবৃষ্টি অরণ্য প্রকৃতির।  তথ্যসূত্র  বিষয়শ্রেণী:হোনিয়ারা বিষয়শ্রেণী:ওশেনিয়ার রাজধানী বিষয়শ্রেণী:গুয়াদালকানাল বিষয়শ্রেণী:ওশেনিয়ার বন্দরনগরী বিষয়শ্রেণী:গুয়াদালকানাল প্রদেশের জনবহুল স্থান বিষয়শ্রেণী:১৯৪০-এর দশকে প্রতিষ্ঠিত জনবহুল স্থান বিষয়শ্রেণী:সলোমন দ্বীপপুঞ্জের উপবিভাগ বিষয়শ্রেণী:১৯৪০-এর দশকে ওশেনিয়াতে প্রতিষ্ঠিত স্থান
বিবরণ    Fair use for রানীকুঠির বাকী ইতিহাস  This image is being linked here; though the picture is subject to copyright, I (Hemayet talk) feel it is covered by the U.S. fair use laws because:  It is a low resolution image of a VCD cover  It does not limit the copyright owners rights to sell the film in any way  It allows for identification of the film রানীকুঠির বাকী ইতিহাস  No free alternatives are possible  It illustrates the film in question  লাইসেন্স   বিষয়শ্রেণী:বাংলাদেশী চলচ্চিত্রের ডিভিডি প্রচ্ছদ
মল্লিকার্জুনার মন্দির ভারতের তামিলনাড়ুর ধর্মপুরী জেলার ধর্মপুরীতে অবস্থিত শিবের উদ্দেশ্যে নিবেদিত একটি হিন্দু মন্দির । பு.மா.ஜெயசெந்தில்நாதன், தேவார வைப்புத்தலங்கள், வர்த்தமானன் பதிப்பகம், சென்னை, 2009மூவர் தேவார வைப்புத் தலங்கள், Muvar Thevara Vaippu Thalangal, தகடூர் (தர்மபுரி) Dhakadur (Dharmapuri), 7-12-1சுவாமியைவிட உயரமான இடம், தினமலர் கோயில்கள், 9 அக்டோபர் 2019   তথ্যসূত্র   বিষয়শ্রেণী:শিব মন্দির বিষয়শ্রেণী:ধর্মপুরী জেলার হিন্দু মন্দির বিষয়শ্রেণী:৮ম শতাব্দীর হিন্দু মন্দির বিষয়শ্রেণী:৯ম শতাব্দীর হিন্দু মন্দির
বান্দরবান পার্বত্য জেলা পরিষদ বাংলাদেশের আঞ্চলিক স্থানীয় সরকার সংস্থা, বান্দরবান পাহাড়ি জেলা প্রশাসনের জন্য দায়বদ্ধ।  থানজামা লুসাই পার্বত্য জেলা পরিষদের চেয়ারম্যান পদে আছেন।   ইতিহাস  বান্দরবান পাহাড়ি জেলার উপজাতীয় সংখ্যালঘুদের কল্যাণে নজরদারি করার জন্য ৬ মার্চ ১৯৮৯ সালে বান্দরবান স্থানীয় সরকার পরিষদ প্রতিষ্ঠিত হয়। চট্টগ্রাম পার্বত্য অঞ্চলে (রাঙ্গামাটি জেলা, বান্দরবান জেলা, এবং খাগড়াছড়ি জেলা ) আদিবাসী সম্প্রদায়ের প্রতিনিধিত্বকারী বাংলাদেশ সরকার এবং পার্বত্য চট্টগগ্রাম জনসংহতি সমিতি, চট্টগ্রাম পার্বত্য অঞ্চলের দ্বন্দ্বের মধ্যে তীব্র দ্বন্দ্ব ছিল। ২ ডিসেম্বর ১৯৯৭ সালের পর বাংলাদেশ সরকার এবং পার্বত্য চট্টগ্রাম গণ সংঘটিত সমঝোতা সংঘাত শেষ করে শান্তি চুক্তি স্বাক্ষরিত করে। চুক্তি স্বাক্ষরিত হওয়ার পর, সংবিধানের মাধ্যমে প্রয়োজনীয় কাউন্সিলকে শক্তিশালী করার জন্য সরকার পদক্ষেপ নেন। কাউন্সিলের নামকরণ করা হয় বান্দরবান পার্বত্য জেলা পরিষদ।  বান্দরবান জেলার ছোট বিদ্যুৎকেন্দ্র স্থাপনের পরিকল্পনা পরিষদ ঘোষণা করেছে।  কাউন্সিল বান্দরবান সদর উপজেলায় বঙ্গবন্ধু স্মৃতিসৌধ নির্মাণ করেন।    তথ্যসূত্র   বিষয়শ্রেণী:বাংলাদেশের স্থানীয় সরকার বিষয়শ্রেণী:বান্দরবান জেলা বিষয়শ্রেণী:১৯৮৯-এ বাংলাদেশে প্রতিষ্ঠিত বিষয়শ্রেণী:বাংলাদেশের সরকারি সংস্থা বিষয়শ্রেণী:১৯৮৯-এ প্রতিষ্ঠিত সরকারি সংস্থা
হাফিজ আসামউদ্দিন একজন পাকিস্তানি রাজনীতিবিদ যিনি আগস্ট ২০১৯ থেকে জানুয়ারি ২০২৩ পর্যন্ত খাইবার পাখতুনখোয়া প্রাদেশিক পরিষদের সদস্য ছিলেন।   রাজনৈতিক জীবন  আসামউদ্দিন ২০১৯ সালের ২০ জুলাই ২০১৯ খাইবার পাখতুনখোয়া প্রাদেশিক নির্বাচনে পিকে-১১৩ (দক্ষিণ ওয়াজিরিস্তান-১) আসন থেকে জমিয়তে উলামায়ে ইসলামের (ফ) টিকিটে প্রতিদ্বন্দ্বিতা করেছিলেন। তিনি পাকিস্তান তেহরিক-ই-ইনসাফের আফসার খানকে ৫,২১৬ ভোটের ব্যবধানে পরাজিত করে নির্বাচনে জয়ী হন। তিনি ১০,৩৫৬ ভোট পান, যেখানে খান ৫,১৪০ ভোট পান।   তথ্যসূত্র   বিষয়শ্রেণী:দেওবন্দি ব্যক্তি বিষয়শ্রেণী:জীবিত ব্যক্তি বিষয়শ্রেণী:জমিয়ত উলামায়ে ইসলামের (ফ) রাজনীতিবিদ বিষয়শ্রেণী:খাইবার পাখতুনখোয়া প্রাদেশিক পরিষদের সদস্য বিষয়শ্রেণী:খাইবার পাখতুনখোয়ার রাজনীতিবিদ
হাই-ডেফিনিশন টেলিভিশন (এইচডি বা এইচডিটিভি) হল একটি টেলিভিশন সিস্টেম যা উচ্চ মানসম্পন্ন চিত্র উপভোগ করতে সাহায্য করে। চিত্রের রেজ্যুলিউশন বা মানের বিষয়টি ১৯৩৬ সাল থেকে ব্যবহৃত হচ্ছে; সাম্প্রতিক সময়ে, এটি স্ট্যান্ডার্ড-ডেফিনিশন টেলিভিশন (এসডিটিভি)-এর তুলনায় উচ্চ ক্ষমতাসম্পন্ন চিত্রের রেজ্যুলিউশনকে বোঝায়। এটি বর্তমান ডি ফ্যাক্টো স্ট্যান্ডার্ড ভিডিও ফরম্যাটের অন্তর্ভুক্ত। সাধারণত এটি টেরেস্ট্রিয়াল ব্রডকাস্ট টেলিভিশন,কেবল টেলিভিশন,স্যাটেলাইট টেলিভিশন এবং ব্লু-রে ডিস্ক-এর সম্প্রচারে ব্যবহৃত হয়।   বিন্যাস  এইচডিটিভি বিভিন্ন ফরম্যাটে উপলব্ধ,যেমন:   ৭২০পি (১২৮০ অনুভূমিক পিক্সেল×৭২০ লাইন): ৯২১,৬০০ পিক্সেল  ১০৮০আই (১৯২০×১০৮০) মিশ্রিত স্ক্যান: ১,০৩৬,৮০০ পিক্সেল (~১.০৪ এমপি)।  ১০৮০পি (১৯২০×১০৮০) পোগ্রেসিভ স্ক্যান: ২,০৭৩,৬০০ পিক্সেল (~২.০৭ এমপি)।  কিছু দেশ একটি অ-মানক সিইএ রেজোলিউশনও ব্যবহার করে, যেমন ১৪৪০×১০৮০আই: ৭৭৭,৬০০ পিক্সেল (~০.৭৮ এমপি) প্রতি ফিল্ড বা ১,৫৫৫,২০০)পিক্সেল (~১.৫৬ এমপি) প্রতি ফ্রেম  এইচডিটিভিতে প্রতি ফ্রেমে দুই মেগাপিক্সেলে প্রদান করা হয়। ফলে এইচডিটিভি এসডি (স্ট্যান্ডার্ড-ডেফিনিশন টেলিভিশন) এর চেয়ে প্রায় পাঁচগুণ বেশি কার্যকর পিক্সেল সরবরাহ করা সম্ভব হয়। বর্ধিত রেজোলিউশন একটি পরিষ্কার ও সচ্ছ মানের ছবি প্রদান করে। উপরন্তু, প্রোগ্রেসিভ স্ক্যান এবং উচ্চ ফ্রেমের উপস্থিতির ফলে একটি ছবির কম ফ্লিকার এবং দ্রুত গতির ভালো রেন্ডারিং হয়। ২০০০ এর দশকের শেষের দিকে এইচডিটিভি ব্যাপকভাবে বিশ্বব্যাপী জনপ্রিয় হয়ে ওঠে।  তথ্যসূত্র   বিষয়শ্রেণী:ডিজিটাল টেলিভিশন বিষয়শ্রেণী:হাই-ডেফিনিশন টেলিভিশন বিষয়শ্রেণী:টেলিভিশন পরিভাষা বিষয়শ্রেণী:চলচ্চিত্র ও ভিডিও প্রযুক্তি বিষয়শ্রেণী:ভোক্তা ইলেকট্রনীয় দ্রব্য বিষয়শ্রেণী:টেলিভিশনের ইতিহাস বিষয়শ্রেণী:টেলিভিশন প্রযুক্তি
জেনারেল প্রাণ নাথ থাপার ভারতীয় সেনাবাহিনীর সেনাপ্রধান ছিলেন ১৯৬১ সালের ৮ মে থেকে ১৯৬২ সালের ১৯ নভেম্বর পর্যন্ত। সৈনিক জীবন লাহোরের সরকারী কলেজ থেকে পাশ করার পর প্রাণ ব্রিটেনের স্যান্ডহার্স্ট বিদ্যাপীঠে যোগদান করেন এবং ওখান থেকে ১৯২৬ সালের ৪ ফেব্রুয়ারি সেকেন্ড লেফটেন্যান্ট হিসেবে বের হন। তার ব্যাচমেটদের মধ্যে ভবিষ্যৎ সেনাপ্রধান কোদানদেরা সুবাইয়া থিমাইয়াও ছিলেন।The London Gazette, 5 February 1926 প্রাণ কমিশন পাবার পর ব্রিটেনেই ছিলেন এবং তার পরের বছর ভারতে ব্রিটিশ সৈনিকদের দ্বারা গঠিত একটি ব্যাটেলিয়নে নিয়োগ পান। ১৯২৭ সালের ১৮ এপ্রিল তিনি ভারতীয় সেনাবাহিনীর 'প্রকৃত' কর্মকর্তা হওয়ার সম্মান অর্জন করেন অর্থাৎ তার কমিশন নিয়মিত করা হয়।The London Gazette, 22 July 1927 ৪ মে ১৯২৮ তারিখে তিনি লেফটেন্যান্ট পদে পদোন্নতি পান।The London Gazette, 22 June 1928 তিনি তার চাকরি জীবনের প্রথম ১০ বছর ১ম পাঞ্জাব রেজিমেন্টের ১ম ব্যাটেলিয়নে কাটান, এবং বর্তমান পাকিস্তানস্থিত 'কোয়েটা স্টাফ কলেজ' এ স্টাফ কোর্স করেন, এছাড়াও তিনি ব্রিটেনের 'মিনলি ম্যানোর' এলাকায় পদাতিক যুদ্ধ বিষয়ক একটি কোর্স করেন। ১৯৩৫ সালের ৪ ফেব্রুয়ারি তিনি ক্যাপ্টেন হন।The London Gazette, 15 March 1935  দ্বিতীয় বিশ্বযুদ্ধের সময় ১৯৪১ সালে তিনি বার্মায় ছিলেন এবং পরে মধ্যপ্রাচ্য এবং ইতালীতে যান। ১৯৪২ সালের অক্টোবর মাসে তিনি একটি ব্রিগেডের ব্রিগেড-মেজর হিসেবে দায়িত্ব পান।Indian Army List October 1942 ৪ ফেব্রুয়ারি ১৯৪৩ তারিখে তিনি মেজর হন এবং ১৯৪৫ সালে সহকারী সামরিক সচিব পদে নিয়োগ পান।The London Gazette, 4 June 1943 ১৯৪৬ সালে তিনি ১ম পাঞ্জাব রেজিমেন্টের ১ম ব্যাটেলিয়নের (তার কমিশনের ইউনিট) অধিনায়কত্ব করেন, ব্যাটেলিয়নটিকে তখন ইন্দোনেশিয়াতে পাঠানো হয়েছিলো এবং পরে পূর্ববঙ্গে ১৬১ পদাতিক ব্রিগেডের অধিনায়ক নিযুক্ত হন। ভারত বিভাজনের সময় প্রাণ সেনাবাহিনী সদর দপ্তরে মিলিটারি অপারেশন্স এন্ড ইন্টেলিজেন্স পরিদপ্তরের পরিচালক ছিলেন।  ১৯৪৭ সালের নভেম্বরে প্রাণ মেজর-জেনারেল পদবীতে উন্নীত হন। কয়েক মাস তিনি চীফ অব দ্যা জেনারেল স্টাফ এবং পরে ১৯৪৯ সালের আগস্ট পর্যন্ত মিলিটারি সেক্রেটারি হিসেবে কাজ করেন; এই মাসেই তিনি মাস্টার জেনারেল অব অর্ডন্যান্স হিসেবে নিয়োগ পান। ১৯৫৪ সাল পর্যন্ত তিনি একটি পদাতিক ডিভিশনের অধিনায়কত্ব করেন এবং ঐ বছরই লেফটেন্যান্ট-জেনারেল হিসেবে পদোন্নতি পেয়ে একটি কোরের অধিনায়ক হন। ১৯৫৫ সালে তিনি লন্ডনের 'ইম্পেরিয়াল ডিফেন্স কলেজ' এ পড়ার সুযোগ পান এবং ওখান থেকে পড়ে পাশ করে তিনি ভারতীয় সেনাবাহিনীর সাউদার্ন কমান্ড এর অধিনায়ক (জেনারেল অফিসার কমান্ডিং-ইন-চীফ) হিসেবে নিয়োগ পান। ১৯৬১ সালের ৮ মে তিনি তারই স্যান্ডহার্স্ট কোর্সমেট জেনারেল কোদানদেরা সুবাইয়া থিমাইয়া'র কাছ থেকে সেনাপ্রধানের দায়িত্ব বুঝে নেন। তিনি রাজপুতনা রাইফেলসের 'কর্নেল অব দ্যা রেজিমেন্ট' এর সম্মান পেয়েছিলেন।  চীন-ভারত যুদ্ধ ১৯৬২ সালের ভারত-চীন যুদ্ধে ভারতীয় সেনাবাহিনীর পরাজয়ের পর জেনারেল প্রাণ সেনাবাহিনী থেকে পদত্যাগ করেন ১৯ নভেম্বর ১৯৬২ তারিখে।  তথ্যসূত্র  বিষয়শ্রেণী:ভারতীয় জেনারেল বিষয়শ্রেণী:পাঞ্জাবি ব্যক্তি বিষয়শ্রেণী:১৯০৬-এ জন্ম বিষয়শ্রেণী:১৯৭৫-এ মৃত্যু বিষয়শ্রেণী:ব্রিটিশ ভারতীয় সেনা কর্মকর্তা বিষয়শ্রেণী:দ্বিতীয় বিশ্বযুদ্ধের ভারতীয় সেনা কর্মকর্তা বিষয়শ্রেণী:সেনাবাহিনী প্রধান (ভারত) বিষয়শ্রেণী:পাঞ্জাব, ভারতের সামরিক ব্যক্তি বিষয়শ্রেণী:পরম বিশিষ্ট সেবা পদক প্রাপক
thumb|বিভিন্ন রঙের জমাট বোনা কাপড় thumb|জমাট বোনা কাপড়ের কানাওয়ালা টুপি জমাট বোনা কাপড় বলতে তাপ, আর্দ্রতা ও যান্ত্রিক চাপ প্রয়োগের মাধ্যমে কিছু বিশেষ ধরনের তন্তুময় উপাদানের তন্তুগুলিকে জট পাকিয়ে পরস্পর বিজড়িত করে জমাট বাঁধিয়ে বানানো কাপড়কে বোঝায়। ভেড়ার পশম, পশুর মোটা লোম এবং কিছু নির্দিষ্ট কেশতন্তু যথাযথ শর্তাধীনে জট পাকিয়ে যায়, কেননা এগুলির কাঠামোগুলি বিশেষ ধরনের এবং এগুলির উচ্চমাত্রায় কোঁকড়ানো বা কুঞ্চিত হবার প্রবৃত্তি বিদ্যমান। ভেড়ার পশম অন্য ধরনের তন্তুর সাথে মিশিয়েও জমাট বয়ন করা যেতে পারে। আবদ্ধ কাপড়ের মত জমাট বোনা কাপড় উৎপাদনের সময় কোনও আঠালো পদার্থের প্রয়োজন হয় না। প্রাকৃতিক তন্তু ছাড়াও কৃত্রিম তন্তু যেমন পেট্রোলিয়াম-ভিত্তিক অ্যাক্রিলিক, অ্যাক্রলোনাইট্রাইল কিংবা কাঠের মণ্ডভিত্তিক রেয়ন তন্তু দিয়েও জমাট বোনা কাপড় তৈরি করা হতে পারে। মিশ্রিত তন্তুর জমাট বোনা কাপড়ও বিরল নয়।  পশম বা তুলা থেকে তাঁতে বোনা কাপড়গুলিকে পরবর্তীতে জমাট বোনা হতে পারে, যার ফলে এগুলি আরও পুরু ও ঘনবিন্যস্ত হয়। এই ধরনের কাপড়কে তাঁতে বোনা জমাট কাপড় বলে। এগুলি প্রকৃত জমাট বোনা কাপড়ের মতোই দেখতে হয় এবং বহুক্ষেত্রে একই উদ্দেশ্যে ব্যবহার করা যায়।  প্রাকৃতিক তন্তু থেকে জমাট বোনা কাপড়ের বিশেষ বৈশিষ্ট্যের কারণে এটিকে বহু বিভিন্ন উদ্দেশ্যে ব্যবহার করা যায়। এটি অগ্নিনিরোধক ও নিজ থেকেই নিভে যায়; এটি কম্পন কমিয়ে শব্দ বা ধ্বনি শোষণ করতে পারে; এছাড়া এটি ভেজা অনুভূত না হয়েই উচ্চ পরিমাণে তরল ধারণ করতে পারে।  জমাট বোনা কাপড় টুপিনির্মাণ শিল্পে ব্যাপকভাবে ব্যবহৃত হয়। এছাড়া এগুলি পায়ের চটি বা চপ্পল বানাতে কিংবা পোশাক-পরিচ্ছদ, পর্দা-ঝালরের ক্ষেত্রে অভিনব কাপড় হিসেবেও ব্যবহৃত হয়ে থাকে। শিল্পখাতে অন্তরণ, মোড়কজাতকরণ ও পালিশের কাজে এগুলি ব্যবহার করা হয়। কাগজ শিল্পে ভেজা কাগজ পরিবহনের জন্য একটি বিশেষ উদ্দেশ্যে নির্মিত জমাট বোনা কাপড় ব্যবহার করা হয়।     তথ্যসূত্র  বিষয়শ্রেণী:তাঁতে না বোনা কাপড় বিষয়শ্রেণী:নির্মাণ উপাদান বিষয়শ্রেণী:পশুর লোমের দ্রব্য বিষয়শ্রেণী:পশুর লোমের বাণিজ্য বিষয়শ্রেণী:সামুদ্রিক সংস্কৃতি বিষয়শ্রেণী:সমুদ্রযাত্রিক সংস্কৃতি
তালিকাটি ভারতের পশ্চিমবঙ্গ রাজ্যের জেলাগুলির একটি তালিকা যা ২০১১ সালের জনগণনার অস্থায়ী তথ্য অনুসারে সাক্ষরতার হারের সাথে স্থান পেয়েছে।   পশ্চিমবঙ্গের সাক্ষরতার হার ৭৬.২৬%, যা জাতীয় গড় ৭৪.০৪% এর থেকে বেশি। ২০১১ সালের জনগণনা অনুসারে, ভারতের ৩৬টি রাজ্য এবং কেন্দ্রশাসিত অঞ্চলগুলির মধ্যে সাক্ষরতার হারের দিক দিয়ে পশ্চিমবঙ্গ ২০ তম।   স্থানজেলাসাক্ষরতার হার (%) ২০০১ জনগণনা (০-৬ বছরের                             শিশু ব্যতীত)সাক্ষরতার হার (%)  ২০১১ জনগণনা (০-৬ বছরের                             শিশু ব্যতীত)% বৃদ্ধিসমষ্টি উন্নয়ন ব্লক সংযোগ১পূর্ব মেদিনীপুর জেলা৮০.১৬৮৭.৬৬৭.৫০২কলকাতা৮০.৮৬৮৭.১৪৬.২৮৩উত্তর চব্বিশ পরগণা জেলা৭৮.০৭৮৪.৯৫৬.৮৮৪হাওড়া জেলা৭৭.০১৮৩.৮৫৬.৮৪৫হুগলী জেলা৭৫.১১৮২.৫৫৭.৪৪৬দার্জিলিং জেলা৭১.৭৯৭৯.৯২৮.১৩৭পশ্চিম মেদিনীপুর জেলা৭০.৪১৭৯.০৪৮.৬৩৮দক্ষিণ চব্বিশ পরগণা জেলা৬৯.৪৫৭৮.৫৭৯.১২৯বর্ধমান জেলা৭০.১৮৭৭.১৫৬.৯৭১০নদিয়া জেলা৬৬.১৪৭৫.৫৮৯.৪৪১১কোচবিহার জেলা৬৬৩০৭৫.৪৯৯.১৯১২দক্ষিণ দিনাজপুর জেলা৬৩.৫৯৭৩.৮৬১০.২৭১৩জলপাইগুড়ি জেলা৬২.৮৫৭৩.৭৯১০.৯৪১৪বাঁকুড়া জেলা৬৩.৪৪৭০.৯৫৭.৫১১৫বীরভূম জেলা৬১.৪৮৭০.৯০৯.৪২১৬মুর্শিদাবাদ জেলা৫৪.৩৫৬৭.৫৩১৩.১৮১৭পুরুলিয়া জেলা৫৫.৫৭৬৫.৩৮৯.৮১১৮মালদহ জেলা৫০.২৮৬২.৭১৮.৪৩১৯উত্তর দিনাজপুর জেলা৪৭.৮৯৬০.১৩১২.২৪   আরো দেখুন    সাক্ষরতার হার অনুসারে ভারতীয় রাজ্যগুলি   তথ্যসূত্র   বিষয়শ্রেণী:পশ্চিমবঙ্গ সম্পর্কিত তালিকা
বারবারা ডেয়ার (জন্ম: ২৭শে ফেব্রুয়ারি, ১৯৬৩) একজন মার্কিন প্রাক্তন পর্নোগ্রাফিক অভিনেত্রী। তিনি এসেক্স ভিডিও এবং ভিভিড এন্টারটেইনমেন্ট এর সাথে শিল্পের প্রাথমিক চুক্তির একজন অভিনয়শিল্পী ছিলেন এবং একজন এভিএন এবং এক্সআরসিও হল অফ ফেমের অন্তর্ভুক্ত।   ব্যক্তিগত জীবন  ডেয়ার উইচিটা ফলস, টেক্সাসে জন্মগ্রহণ করেন। তার বাবা, একজন দন্তচিকিত্সক, বিমান বাহিনী ছেড়ে চলে যাওয়ার পর, পরিবারটি নিউ জার্সির ওয়েনে চলে আসে। তিনি ইহুদি বিশ্বাসে বেড়ে উঠেছিলেন। তার পেশাগত কর্মজীবনের শুরুর দিকে, ডেয়ার নিজেকে লেসবিয়ান হিসেবে পরিচয় দেন, মহিলাদের সাথে ব্যক্তিগত সম্পর্ক ছিল।   কর্মজীবন    তথ্যসূত্র    বহিঃসংযোগ          বিষয়শ্রেণী:মার্কিন ইহুদি অভিনেত্রী বিষয়শ্রেণী:২১শ শতাব্দীর মার্কিন নারী বিষয়শ্রেণী:২১শ শতাব্দীর এলজিবিটিকিউ ব্যক্তি বিষয়শ্রেণী:টেক্সাসের এলজিবিটিকিউ ব্যক্তি বিষয়শ্রেণী:লেসবিয়ান পর্নোগ্রাফিক চলচ্চিত্র অভিনেত্রী বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:মার্কিন নারী আদিরসাত্মক নৃত্যশিল্পী বিষয়শ্রেণী:জীবিত ব্যক্তি বিষয়শ্রেণী:১৯৬৩-এ জন্ম বিষয়শ্রেণী:এলজিবিটিকিউ ইহুদি বিষয়শ্রেণী:নিউ জার্সির পর্নোগ্রাফিক চলচ্চিত্র অভিনয়শিল্পী বিষয়শ্রেণী:নিউ জার্সির এলজিবিটি ব্যক্তি বিষয়শ্রেণী:মার্কিন এলজিবিটি অভিনয়শিল্পী বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি বিষয়শ্রেণী:টেক্সাসের পর্নোগ্রাফি চলচ্চিত্র অভিনয়শিল্পী বিষয়শ্রেণী:মার্কিন লেসবিয়ান অভিনেত্রী বিষয়শ্রেণী:লেসবিয়ান ইহুদি
পূর্বে রিজিওনাল ইঞ্জিনিয়ারিং কলেজ, দুর্গাপুর [(বাংলা: আঞ্চলিক প্রকৌশল মহাবিদ্যালয়, দুর্গাপুর (আরইসি দুর্গাপুর বা আরইসিডিজিপি নামেও পরিচিত)] নামে পরিচিত ন্যাশনাল ইনস্টিটিউট অব টেকনোলজি দুর্গাপুর বা রাষ্ট্রীয় প্রযুক্তি প্রতিষ্ঠান, দুর্গাপুর (এটি এনআইটি দুর্গাপুর বা এনআইটিডিজিপি নামেও পরিচিত) পশ্চিমবঙ্গের দুর্গাপুর শহরে একটি সরকারি প্রযুক্তি শিক্ষাপ্রতিষ্ঠান। এটি ১৯৬০ সালে প্রতিষ্ঠিত ভারতের অন্যতম প্রাচীন প্রযুক্তি বিশ্ববিদ্যালয়। প্রযুক্তি প্রতিষ্ঠানটি ১৮৭ একর (০.৭৫ বর্গ কিমি) জুড়ে বিস্তৃত একটি বিদ্যায়তনে অবস্থিত।  এনআইটি দুর্গাপুর রাষ্ট্রীয় প্রযুক্তি প্রতিষ্ঠান আইন, ২০০৭ এর অধীনে ভারত সরকার কর্তৃক জাতীয় গুরুত্বের একটি প্রতিষ্ঠান হিসাবে স্বীকৃত এবং এটি জাতীয় প্রযুক্তি প্রতিষ্ঠান (এনআইটি) ব্যবস্থার অন্যতম একটি প্রতিষ্ঠান। বিশ্ববিদ্যালয়টি বিজ্ঞান, প্রযুক্তি, প্রকৌশল, পরিচালনা ও স্থাপত্য বিষয়ে একচেটিয়া ভাবে মনোনিবেশ করেছে।  প্রতিষ্ঠানটি ন্যাশনাল ইনস্টিটিউশনাল র‍্যাঙ্কিং ফ্রেমওয়ার্ক ২০২০ অনুসারে ভারতের এনআইটি-সমূহের মধ্যে ৯তম, ইঞ্জিনিয়ারিংয়ের ক্ষেত্রে ৪৭তম এবং সার্বিকভাবে ৯৬তম স্থান অর্জন করেছে।  এই বিশ্ববিদ্যালয়টির যুক্তরাষ্ট্র ও যুক্তরাজ্যসহ ভারত ও বিদেশী বিশ্ববিদ্যালয় ও গবেষণা কেন্দ্রসমূহের সাথে একাডেমিক ও গবেষণা সহযোগিতা রয়েছে এবং এটি বিশ্বব্যাঙ্কের অর্থায়িত কারিগরি শিক্ষার গুণগত মান উন্নয়ন কর্মসূচির (টিইকিউআইপি) অংশ।  তথ্যসূত্র  বিষয়শ্রেণী:পশ্চিমবঙ্গের প্রকৌশল মহাবিদ্যালয় বিষয়শ্রেণী:পশ্চিম বর্ধমান জেলার বিশ্ববিদ্যালয় ও কলেজ বিষয়শ্রেণী:১৯৬০-এ পশ্চিমবঙ্গে প্রতিষ্ঠিত বিষয়শ্রেণী:১৯৬০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ভারতের কারিগরি বিশ্ববিদ্যালয় ও কলেজ
১৯৬৯–৭০ সন্তোষ ট্রফি ছিল সন্তোষ ট্রফির ২৬তম সংস্করণ, ভারতে ফুটবলের প্রধান রাজ্য প্রতিযোগিতা। এটি ১৯৬৯ সালে আসামের নগাঁওয়েতে অনুষ্ঠিত হয়েছিল। বাংলা ফাইনালে সার্ভিসেসকে ৬–১ গোলে হারায়; মোহাম্মদ হাবিব এর মধ্যে ৫টি গোল করেন।   প্রারম্ভিক পর্ব   প্রথমার্ধে ত্রিপুরা ৪–১ গোলে এগিয়ে যায়। টুর্নামেন্টের উদ্বোধন করেন আসাম ও নাগাল্যান্ডের প্রধান বিচারপতি এস কে দত্ত  প্রথমার্ধে ১–১ ছিল  প্রথমার্ধে ১–১ ছিল  প্রথমার্ধে উড়িষ্যা ৪–০ গোলে এগিয়ে যায়।  প্রথমার্ধে গোয়া ৭-০ গোলে এগিয়ে যায়। প্রথম চার গোল করেন লোবো   প্রাক-কোয়ার্টার-ফাইনাল   দ্বিতীয়ার্ধে জাফরের মুখে আঘাত করায় রাজস্থান অধিনায়ক ভুর সিংকে মাঠ থেকে বের করে দেওয়া হয়। অন্ধ্র প্রথমার্ধে ৪–০ গোলে এগিয়ে যায়।  প্রথমার্ধে মাদ্রাজ ৩–০ গোলে এগিয়ে যায়।  প্রথমার্ধে বাংলা ১–০ গোলে এগিয়ে যায়।   কোয়ার্টার-ফাইনাল   আজিজের গোলে অ্যাসিস্ট করেন শ্যাম থাপা।  হাফটাইমে বাংলা ৫–০ গোলে এগিয়ে যায়।  ম্যাচটি বৃষ্টিভেজা, মন্থর পিচে খেলা হয়েছিল।   সেমি-ফাইনাল   |}  ম্যাচ  প্রভাকর শ্যাম থাপাকে ফাউল করলে পেনাল্টি পায় সার্ভিসেস। দুই অর্ধেই গোল করেন আজিজ।  সার্ভিসেস মোট ৪–১ গোলের ব্যবধানে জিতেছিল। থাপার হয়ে অ্যাসিস্ট করেন আজিজ ও উইলিয়ামস। সার্ভিসেসের হেরিক (১১ মিনিট) এবং মহীশূরের উলাগানাথন (৩১ মিনিট) সহ বেশ কয়েকজন খেলোয়াড় আহত হন, যাদের পায়ে আঘাত পেয়ে মাঠের বাইরে নিয়ে যাওয়া হয়েছিল।  বাংলা মোট ১০–১ গোলের ব্যবধানে জিতেছিল। দ্বিতীয়ার্ধের ১৩ মিনিটে হাবিব খানকে লাথি মারার জন্য ঘোষ দস্তিদারকে মাঠ ছাড়তে হয়েছিল।   ফাইনাল   সন্তোষ ট্রফির ফাইনালে হাবিবের পাঁচ গোল সর্বোচ্চ।   প্রণব গঙ্গোপাধ্যায়ের ফ্রি-কিক সুকল্যাণ ঘোষ দস্তিদারের শরীর থেকে বাতাসে লাগলে ফাঁকা জালে বল জড়ালে প্রথম গোলটি পায় বাংলা। এক মিনিট পর সার্ভিসেস একটি সুযোগ মিস করে যখন আজিজের শট কল্যাণ সাহা লাইনের বাইরে দিয়ে বাঁচিয়ে দেন। দ্বিতীয় গোলে লাহিড়ীর অ্যাসিস্ট করেন হাবিব এবং পরের গোলে অ্যাসিস্ট করেন লাহিড়ী। হাবিবের তৃতীয় গোলটি আসে একক রান থেকে এবং চতুর্থটি আসে বদলি খেলোয়াড় সীতেশ দাসের পাস থেকে।   বাংলা: বলাই দে, সুধীর কর্মকার, কল্যাণ সাহা, অশোক বন্দ্যোপাধ্যায়, শান্ত মিত্র, কালন গুহ, প্রিয়লাল মজুমদার, বিমান লাহিড়ী (সীতেশ দাস), দস্তিদার, হাবিব, প্রণব গঙ্গোপাধ্যায়  সার্ভিসেস: জিত বাহাদুর, নেলসন বোস, খাইরুদ্দিন, সাজওয়ান (বীর বাহাদুর), রাজেশ কুমার, নরসিং গুরাং, এ জে পল, কে উইলিয়ামস, আজিজ, পিবি সাহা (হরিকৃষেন)।   দলীয় সদস্য   কেরালা: প্রদীপ, হামিদ এবং পাপ্পাচান ; সিআর বালাকৃষ্ণান (সি), জোস উলাহান্নান, জি কে সুব্রহ্মণ্যম, আবুবকর, এমও জোসে এবং জাফর; জোসে অগাস্টিন, পিভি রামকৃষ্ণন এবং প্রসন্নান; কেজি বিজয়ন, আলফোনসো, শ্রীনিবাসন, জোসেফ, উইলিয়ামস এবং রাঘবন নায়ারKerala team, Indian Express, 23 September 1969, p.14  মাদ্রাজ: আর মোহন, ধনঞ্জয়ন, ক্লেটাস (স্টেট ব্যাঙ্ক); পি কৃষ্ণন, জে আর উইলিয়ামস, টি থঙ্গরাজ, এএইচ মল্লিক (উইমকো); পি এম রাধাকৃষ্ণন, টি গঙ্গাধরন, কে বি মোহনভেলু, এম পদ্মনাধন, এম আন্নাদোরাই, এস ভিক্টর (রিজার্ভ ব্যাঙ্ক); উঃ পালানিস্বামী, শ্রীরামুলু (আইসিএফ); গ্যাব্রিয়েল জোসেফ (বিমান বাহিনী)Madras team for the Santosh Trophy, Indian Express, 27 September, 1969, p.16   তথ্যসূত্র  বিষয়শ্রেণী:১৯৬৯-৭০-এ ভারতীয় ফুটবল বিষয়শ্রেণী:সন্তোষ ট্রফির মৌসুম
থাম্ব|মাট্টা চাল thumb|কেরালা মাট্টা চাল/পালক্কাদান মাট্টা চাল  রোজমাট্টা চাল (পলককদন/কেরাল মাট্টা ভাত বা কাজে ভাত নামেও পরিচিত) ভারতের কেরালার পালক্কাদ জেলায় জন্মানো একটি দেশি জাতের চাল। এটি তার খাঁটিতা এবং স্বাস্থ্য সুবিধার জন্য পরিচিত। এটি কেরালা এবং উপকূলীয় কর্ণাটক ভারত ও শ্রীলঙ্কায় জনপ্রিয় যেখানে এটি নিয়মিত ভিত্তিতে আইডল, অ্যাপম এবং সরল ধানের জন্য ব্যবহৃত হয়; এটি বাদামি ধান থেকে আলাদা। রেড মট্টার শক্তিশালী এবং মজাদার স্বাদ এটিকে ভেড়ার বাচ্চা, গো-মাংস বা গেমের মাংসের সাথে উপযুক্ত করে তোলে।  উৎস পালককদন মট্টা ভাত ভারতের ছোলা ও চেরা রাজবংশের রাজপরিবারগুলির পছন্দ ছিল। সমাজের দরিদ্র শ্রেণীর এতে অ্যাক্সেস ছিল না কারণ তখন এই জাতটি খুব ব্যয়বহুল হিসাবে বিবেচিত হত। কেরাল মাট্টা ভাত তার সমৃদ্ধ এবং অনন্য স্বাদের কারণে ঐতিহাসিকভাবে জনপ্রিয়। এটি ভাত-স্ন্যাক্সের প্রস্তুতি হিসাবে ব্যবহার করা হয় যেমন কোঁদত্তম, মুরুক্কু ইত্যাদি। শ্রী দ্বারা রচিত কেরলের ভাত রচনায় চুন্নিলা মাতার উল্লেখ পাওয়া যায়। পি.সি. সাহাদেওয়ান এবং কেরালা সরকার ১৯৬৬ সালে প্রকাশ করেছিলেন। ধানটি তিরুক্কুরালের মতো তামিল ক্লাসিকগুলিতে উল্লেখ করা হয়। চেরা / চোল রাজ্যের দিনগুলিতে ভাতকে একটি রাজকীয় খাদ্য হিসাবে বিবেচনা করা হত। শ্রমজীবী ​​শ্রেণীরা সাধারণত চামা খায় (সিরিয়ালের একটি নিকৃষ্ট জাত)।  চাষাবাদ এবং বাণিজ্য কেরালার মাট্টা চাল দক্ষিণ ভারতের কেরালা এবং কর্ণাটকে জন্মে। মট্টা চাল কেরালার কৃষকদের এক হাজার টাকা প্রিমিয়াম দেয় ৫০০ কেজি ধানের জন্য ৩০০ টাকা। ২০১২ সালের ফেব্রুয়ারিতে মট্টা চাল রফতানিতে তিন বছরের নিষেধাজ্ঞাকে আংশিকভাবে প্রত্যাহার করা হয়েছিল, যাতে ২০১১ সালে ২৫,০০০ টন রফতানি করা যায়। কেরালার পলক্কাদ জেলার ঘন কালো তুলা মাটিতে পালককদন মত্ত ধানের চাষ হয়। যে ধরনের মাটিতে এটি চাষ করা হয় তার কারণে ধানের পৃথক পার্থিব স্বাদ থাকে। এই ধানের ক্ষেতকে 'পুন্থালপদম' বলা হয় এবং মাটিতে প্রচুর পরিমাণে মাটি এবং পলি রয়েছে। এই গুণগুলির কারণে, এই জাতীয় ধানের ক্ষেতগুলি আরও বেশি জল ধরে রাখতে পারে।   আরও দেখুন   সাধ্যা - কেরাল খাবারের মাঝে মাঝে একটি মাতলা ভাত ব্যবহার করে তৈরি খাবার   নানজানগুদ কলা  কুরগ কমলা  কুরগ সবুজ এলাচ তথ্যসূত্র  বিষয়শ্রেণী:ধানের জাত বিষয়শ্রেণী:কেরল রন্ধনশৈলী বিষয়শ্রেণী:কেরলের কৃষি বিষয়শ্রেণী:কেরলের ভৌগোলিক নির্দেশক